Pera Muzeyi

**Pera Muzeyi** () — İstanbul Bəyoğlu bölgəsindəki qalereya (tarixi adı — Pera). Muzey İstiqlal küçəsinin yanında, Taksim meydanının yaxınlığında yerləşir. Muzey XIX əsr Şərqşünaslığına xüsusi diqqət yetirir.

Muzey "Suna və İnan Kıraç Vəqfi" tərəfindən 2005-ci ildə 1893-cü ildə inşa edilmiş Bristol Hotelinin tarixi binasında qurulmuşdur. 2003–2005-ci illər arasında bina fasadı qorunaraq, içərisini muzey məqsədilə yenidən quran memar Sinan Genim tərəfindən təmir edilmişdir.

Pera Muzeyi binasında daimi kolleksiyadan əlavə müvəqqəti sərgilər fəaliyyət göstərir.

## Tarixi
Pera Muzeyi şəxsi kolleksiya əsasında qurulmuşdur. Muzeyin adı yerlə bağlıdır. Belə ki, o, hazırda yerləşdiyi İstanbulun Bəyoğlu bölgəsinin tarıxı adı "Pera"nı daşıyır. Muzey 2005-ci ildə Suna ve İnan Kıraç Vəqfinin vəsaiti hesabına təşki edilmişdir. Bu vəqfə aid olan üç kolleksiya muzeyin əsas eksponatlarını təşkil edir. "XIX əsr Orentalizm rəsm əsərləri", "Anadolu çəki və ölçü vahidləri", "Kütahya saxsı və bəzək əşyaları" kolleksiyaları Pera Muzeyinin əsas sərgi eksponatlarıdır.

Muzey binası 1893-cü ildə inşa edilmiş Bristol Hotelinin binasında yerləşir. Muzeyi binada yerləşdirmək üçün bina 2003–2005-ci illərdə tarixi görkəmi saxlanılmaqla əsaslı təmir edilmişdir. Nəticədə muzeyin yanında avtomobil saxlamaq üçün parkinq yerləri və ziyarətçilərin rahat gəlib getməsi üçün şərait yaradılmışdır.

Pera Muzeyi təkcə muzey kimmi fəaliyyət göstərmir. O, müxtəlif mədəni tədbirlərin keçirildiyi mərkəzdir. Burada sərgi salonları, Pera təhsil, Pera film, Pera konsert salonları da fəaliyyət göstərir.

### Sərgi salonu
Muzeyi bir tərəfdən Vəqf kolleksiyaları ilə yanaşı, müxtəlif sərgilər və muzeologiya fəaliyyətləri ilə Türkiyənin unudulmuş mədəni və bədii dəyərlərinə işıq tutmağa çalışır. Digər tərəfdən təşkil etdiyi qısamüddətli sərgilərdə Jan Dubuffet, Henri Kartier-Bresson, Rembrandt, Niko Pirosmani, Josef Koudelka, Juan Miró, Akira Kurosava, Mark Şaqal, Pablo Pikasso, Fernando Botero, İkuo Hirayama, Frida Kahlo, Dieqo Rivera, Qoya və Giocometti kimi ustad sənətkarların əsərlərini türk sənətsevərlərə təqdim etmişdir.

Onları Türkiyəyə gətirməklə yanaşı, elmi layihə sərgilərinə də ev sahibliyi edir. Bəzi xarici sərgilərlə Vəqfin kolleksiyalarını beynəlxalq səviyyədə tanıtdırır.

Pera Muzeyi hər yay Türkiyədə və dünyada sənət təhsili verən ixtisaslı təşkilatlarla əməkdaşlıq edərək sərgilərini açır və gənc sənətkarlara və sənətkarlara dəstək olur.

### Pera təhsil
Pera Muzeyindəki təhsil, uşaqları və gəncləri sənətlə bir araya gətirmək, muzey məlumatlılığı yaratmaq, sənəti əlçatan etmək və tamaşaçılar ilə sərgilənən əsərlər arasında ünsiyyət qurmaq üçün həyata keçirilən işləri əhatə edir.

### Pera film
2008-ci ilin oktyabr ayında fəaliyyətə başlayan Pera Muzeyi Film və Video şöbəsi, periyodik proqramlarında Pera Film; Alen Resnais, Erik Rohmer, Federiko Fellini, Roman Polanskidən İnqmar Berqmana qədər geniş seçimlər, eksperimental film-video nümunələri, animasiya, sənədli və qısa film janrları təqdim edir.

## Muzeyin kolleksiyası

### Orentalizm dövrü rəsmlərinin kolleksiyası
Muzeydə Osmanlı və Avropa rəssamlarının məşhur əsərləri sərgilənir. Bu əsərlər arasında ən məşhuru Osman Hamdi Bəyin 1906-cı ildə çəkdiyi "Tısbağa tərbiyəçisi" rəsmidir.

File:Jean-Étienne Liotard - A Woman in Turkish Dress - Google Art Project.jpg|Jan Etyen Liotar "Türk geyimli qadın" (XVIII əsrin ortaları)
File:Antoine de Favray - Portrait of Charles Gravier Count of Vergennes and French Ambassador, in Turkish Attire - Google Art Project.jpg|Antuan de Favre - "Fransız səfiri Osmanlı paltarında" (1766)
File:Sultan Abdülmecid - Google Art Project.jpg| Sultan Əbdülməcid (1850-ci illər) naməlum rəssam
File:Pierre Désiré Guillemet - Portrait of a Lady of the Court Playing the Tambourine - Google Art Project.jpg|Pyer Deziree Qilme - "Osmanlı sarayının bir xanımı dəf ifa edir" (1875)
File:Fausto Zonaro - Prince Abdürrahim Efendi - Google Art Project.jpg|Fausto Zonaro — "Şəhzadə Əbdüirəhim əfəndi" (1880)
File:Jules Joseph Lefebvre - Servant - Google Art Project.jpg|Jül Lefevr "Quluqçu" (1880)
File:Osman Hamdi Bey - Two Musician Girls - Google Art Project.jpg|Osman Hamdi Bəy "İki musiqiçi qadın" (1880)
File:Tristram Ellis 001.jpg|Elis Tristam, "Qızıl buynuzda dəniz gəzintisi" (1888)
File:Osman Hamdi Bey Girl with Pink Cap.jpg|Osman Hamdi Bəy — "Narıncı şlyapada qız" (1904)
File:Osman Hamdi Bey - The Tortoise Trainer - Google Art Project.jpg|Osman Hamdi Bəy "Tısbağa tərbiyəçisi" (1906)


### Anadolu çəki və ölçü vahidləri kolleksiyası
Kolleksiyaya qədim dövrlərdən müasir zamana qədər on mindən çox eksponat daxildir.

### Kütahya saxsı və bəzək əşyaları kolleksiyası
Kolleksiyada müxtəlif dövrlərə aid 800-dən çox əşya vardır. XVIII–XX əsrlər xüsusilə yaxşı təmsil olunur.

Collection of Kütahya Tiles and Ceramics in Pera Museum Istanbul 01.1.jpg|
Collection of Kütahya Tiles and Ceramics in Pera Museum Istanbul 03.JPG|
Collection of Kütahya Tiles and Ceramics in Pera Museum Istanbul 04.1.jpg|
Collection of Kütahya Tiles and Ceramics in Pera Museum Istanbul 10.jpg|
Collection of Kütahya Tiles and Ceramics in Pera Museum Istanbul 12.jpg|


## İstinadlar

## Ədəbiyyat
* Pera Museum (ed.). *Portraits from the Empire*. Pera Museum Publications, 2005. 155 p. ISBN 975 9123 −02–9
* Pera Museum (ed.). *Young Expansion*. Pera Museum Publications, 2005. 163 p. ISBN 975 9123 −00–2

## Xarici keçidlər
* 
* Pera Museum
* Pera Museum on the Google Art Project
* Pera Müzesi